Competència sancionadora en matèria de qualitat agroalimentària
Competència sancionadora en matèria d'etiquetatge de la carn de boví
Competència sancionadora en matèria d'agricultura i ramaderia
La Llei 14/2003, de 13 de juny, de qualitat agroalimentària, estableix en l'article 64 que reglamentàriament s'establiran els òrgans competents en matèria de qualitat agroalimentària per acordar l'inici dels procediments sancionadors i designar-ne l'instructor o la instructora i els òrgans competents per imposar les sancions.
Es va donar compliment al que estableix aquest article 64 mitjançant el Decret 33/2006, de 28 de febrer, pel qual s'estableix la competència sancionadora en matèria de qualitat agroalimentària.
Posteriorment a la publicació d'aquest Decret, s'han produït modificacions en l'estructura del Departament d'Agricultura, Ramaderia, Pesca, Alimentació i Medi Natural, de tal forma que, per a més claredat jurídica, és convenient derogar el Decret 33/2006, de 28 de febrer, i establir novament els òrgans competents per acordar l'inici dels procediments sancionadors i designar-ne l'instructor o la instructora i els òrgans competents per imposar les sancions en aplicació de la Llei 14/2003, de 13 de juny.
En aquest Decret es vol delimitar les competències de les direccions generals que, per raó de la matèria, tenen relació amb el contingut de les infraccions i sancions que estableix la Llei 14/2003, de 13 de juny, de qualitat agroalimentària.
Per tot això, a proposta del conseller d'Agricultura, Ramaderia, Pesca, Alimentació i Medi Natural, d'acord amb el dictamen de la Comissió Jurídica Assessora i amb la deliberació prèvia del Govern,
1.1 Als efectes del que disposa l'article 64 la Llei 14/2003, de 13 de juny, de qualitat agroalimentària, correspon a la persona titular de la direcció general competent en matèria de qualitat agroalimentària acordar l'inici dels procediments sancionadors i designar-ne l'instructor o la instructora.
1.2 Són competents per imposar les sancions que estableix la Llei 14/2003, de 13 de juny, els òrgans següents:
a) El director o a la directora general competent en matèria de qualitat agroalimentària, en cas d'infraccions lleus i greus.
b) El conseller o consellera del departament competent en matèria de qualitat agroalimentària, en cas d'infraccions molt greus.
1.3 El conseller o la consellera del departament competent en matèria de qualitat agroalimentària és l'òrgan competent per resoldre els recursos d'alçada interposats contra actes dictats pel director o a la directora general competent en matèria de qualitat agroalimentària.
3.1 No obstant el que disposa l'article 1, en els expedients sancionadors que es deriven de l'aplicació incorrecta de la normativa en les matèries d'alimentació animal, matèries primeres per a l'alimentació animal, additius utilitzats en l'alimentació animal, premescles, classificació i comercialització d'ous, classificació de canals, subproductes animals no destinats al consum humà, llet crua, productes fertilitzants i substrats de cultiu i als quals sigui d'aplicació la Llei 14/2003, de 13 de juny, la competència s'estableix de la manera que es determina en els apartats següents d'aquest article.
3.2 Correspon al director o a la directora dels serveis territorials corresponents acordar l'inici dels procediments sancionadors i designar-ne l'instructor i la instructora.
3.3 Són competents per imposar les sancions que estableix la Llei 14/2003, de 13 de juny, els òrgans següents:
a) El director o la directora dels serveis territorials corresponents, en cas d'infraccions lleus i greus.
b) El director o a la directora a general competent en matèria d'agricultura i ramaderia, en cas d'infraccions molt greus.
3.4 Els òrgans competents per resoldre els recursos d'alçada són:
a) El director o la directora general competent en matèria d'agricultura i ramaderia quan el recurs s'interposi contra actes dictats pel director o la directora general dels serveis territorials corresponents.
b) El conseller o la consellera del departament competent en matèria d'agricultura i ramaderia quan el recurs s'interposi contra actes dictats pel director o a la directora general competent en matèria de agricultura i ramaderia.
Es deroga el Decret 33/2006, de 28 de febrer, pel qual s'estableix la competència sancionadora en matèria de qualitat agroalimentària.